section_heading: Propast i ponovno rođenje
paragraph_text: Iako je klub u sezoni završio 1991./92. završio na vrlo dobrom četvrtom mjestu, Napoli opterećen financijskim problemima vlasnika Corrada Ferlaina postupno je počeo propadati. Igrači kao što su Ciro Ferrara, Gianfranco Zola, Daniel Fonseca i Antonio Careca napustili su klub do 1994. ali unatoč tome, Napoli se uspio kvalificirati u Kup UEFA 1994./95., gdje je stigao do trećeg kola. U sezoni 1996./97. igrao je i u finalu talijanskog kupa u kojem je poražen s 3:1 od Vicenze. Nakon te sezone Napoli je značajno pao a sezone 1998./99. ispada u Serie B sa svega dvije pobijede u cijeloj sezoni. Klub se uspio vratiti vratiti u Serie A u sezoni 1999./00., no odmah opet ispada u Serie B. Napoli nije uspio izboriti promociju sljedeće godine, a financijski problemi koji su rasli nisu omogućavali normalan daljnji rad kluba.